ANTIDOPINGOVÁ AGENTÚRA 
    SLOVENSKEJ REPUBLIKY	

       SPRÁVA ZO ZAHRANIČNEJ PRACOVNEJ CESTY 

1.	ÚČASTNÍK ZPC

Meno: 			Miroslav 
Priezvisko:		MOTYČÍK			Titul: PhDr.
Funkcia:			riaditeľ
Znalosť jazykov:		anglicky, nemecky, rusky
Názov organizácie:	Antidopingová agentúra SR
Adresa:			Hanulova 5/C, 841 01 Bratislava 

2.	ZAHRANIČNÁ PRACOVNÁ CESTA

Štát:			Francúzsko
Mesto:			Paris
Termín:			04. – 05. september 2013
Prijímajúca 
organizácia .:  		SPORT CONVENTIONS DIVISION
Directorate of Youth an Sport
Council of Europe
Adresa:			Palais de l´Europe
1 quai Jacoutot
7075 STRASBOURG Cedex
Francúzsko

Miesto rokovania:	OECD Conference Centre
2, rue André Pascal
PARIS 16th arr., 
Francúzsko

	Účel cesty I.:		38. MIMORIADNE ZASADNUTIE MONITOROVACEJ SKUPINY DOHOVORU PROTI DOPINGU RADY EURÓPY (ďalej  len „TDO”)
Účel cesty II.:		27. ZASADNUTIE AD HOC EURÓPSKEHO VÝBORU PRE SVETOVÚ ANTIDOPINGOVÚ AGENTÚRU  
  				(ďalej  len „CAHAMA”)
 	 Spôsob 
financovania: 		ZPC bola financovaná z rozpočtu Antidopingovej   
 agentúry SR 

3.	RÁMCOVÝ PROGRAM POBYTU

Dátum/ čas:		04. september 2013 / 09.30 – 18.00 hod.
38. MIMORIADNE ZASADNUTIE TDO

				05. september 2013 / 09.30 – 18.00 hod.
27. ZASADNUTIE CAHAMA
			
Navštívené 
organizácie:		Council of Europe
				
Kontaktované 
osoby:			- členovia pléna Monitorovacej skupiny Dohovoru proti   
  dopingu Rady Európy /31/
				- členovia pléna Ad hoc európskeho výboru pre Svetovú 
				  antidopingovú agentúru /25/
- pracovníci úradu RE, Divízia dohovorov v športe /4/
			- pracovník sekretariátu Oddelenia športu, DG EAC /1/,
- zástupca Európskej komisie /1/,
			- prizvaní pozorovatelia / 3 /,
					- zástupcovia Svetovej antidopingovej agentúry /2/

Kontaktné adresy:	- zmluvné strany Dohovoru proti dopingu Rady Európy

4.	PRIEBEH ROKOVANÍ

Zahraničná pracovná cesta sa uskutočnila na báze Dohovoru proti dopingu Rady Európy (ďalej  len „Dohovor”), jeho Monitorovacej skupiny (ďalej  len „TDO”),   a jeho expertného  plenárneho  útvaru Ad hoc európskeho výboru pre Svetovú  antidopingovú agentúru  (ďalej  len „CAHAMA”), na ktorom  participuje  Slovenská  republika  ako zmluvná  strana. 

I n f o r m a č n ý  s ú h r n:

Pracovný program rokovaní bol traktovaný v nasledovných kľúčových tématických celkoch:

I./ MIMORIADNE ZASADNUTIE  TDO 

1)  	OTVORENIE  ZASADNUTIA

	Vlastnému zasadnutiu pléna TDO predchádzalo pracovné stretnutie  Koordinačnej skupiny TDO,  ktorú tvoria admistrátori  Divízie dohovorov v športe RE a vedúci odborní funkcionári TDO ( predsedajúci, zástupca predsedajúceho, vedúci expertných poradných skupín TDO), ako aj prizvaní experti a hostia participujúcich organizácií.
Otvorenie 38. mimoriadneho zasadnutia TDO a rokovanie viedol p. Wilhelm Fridriech Moog, predseda TDO.   
 
1.1	SCHVÁLENIE PROGRAMU 
Program 38. mimoriadneho zasadnutia TDO bol zaslaný zmluvným stranám v elektronickej forme. Počas rokovania neboli predložené žiadne doplňujúce ani pozmeňujúce návrhy na zmenu programu zasadnutia, tento bol následne schválený. 

1.2.	ODPOČET SEKRETARIÁTU DIVÍZIE KONVENCIÍ V ŠPORTE
TDO spadá organizačne a koordinačne do kompetencie Divízie dohovorov v športe, ktorá je začlenená v rámci Direktoriátu pre mládež a šport Rady Európy  (ďalej len „RE”). Koordinátor TDO p. Pierre Masson objasnil aktuálne inštitucionálne a administratívne aktivity a súčinnosť vnútorných útvarov RE a vonkajších organizácií  na báze partnerstva pri akceptácii Dohovoru a jeho TDO. Problematika antidopingu ako dôležitá strategická oblasť pre rozvoj spoločnosti v duchu zachovania skutočných hodnôt športu, jeho princípov, súťaživosti a fair play si zachováva aj naďalej samostatné a nezávislé smerovanie ako prioritnej oblasti záujmu Divízie dohovorov v športe, čo zostáva v platnosti pre obdobie rokov 2013 až 1016.

2)  	REVÍZIA SVETOVÉHO ANTIDOPINGOVÉHO KÓDEXU

Aktuálne sa TDO prezentuje na aktivitách revízie Svetového antidopingového kódexu (ďalej len „Kódex”),  harmonizácií pravidiel dopingovej kontroly a celkovej antidopingovej regulácie, vrátane nastavenia a harmonizácie národných legislatív. TDO presadzuje účinnú a efektívnu formu komunikácie a koordinácie foriem antidopingovej politiky a má vysoký potenciál pri rozvoji globálnej antidopingovej regulácie.  

2.1	PREZENTÁCIA PRIPOMIENOK A NÁVRHOV TDO
Predmetom záujmu TDO je dlhodobo problematika kľúčových oblastí Kódexu,       no predovšetkým:  definícia dopingu v športe, registre pre testovanie, aplikácia zoznamu zakázaných látok a metód, vnútroštátna koordinácia,  forma národnej legislatívy a jej súladnosť s Dohovorom, financovanie antidopingového programu, miera dostupnosti zakázaných látok vo faktuálnej a legislatívnej báze, existencia laboratórií, výchova, výskum, spolupráca so športovými organizáciami, program dopingovej kontroly, monitoring športovcov a sankcie za porušenie antidopingových pravidiel, medzinárodná spolupráca. 
  	Návrh znenia úprav textu Kódexu, vrátane doplňujúcich formálnych zmien jednotlivých zmluvných strán bol následne plénom TDO schválený.

	Kódexie je východiskovou bázou nadväzných medzinárodných noriem. Dlhodobo  je upresňovaná morma Zoznam zakázaných látok a zakázaných metód, najmä jej východiskové princípy, najmä princípy analytiky zakázanej látky, toxické pôsobenie anabolických látok, transponovanie nových vedeckých poznatkov nadväzných predovšetkým na - glukokortikosteroidy, kanabinoidy, anaboliká, hormonálne látky, laboratórna analytika zakázaných látok a metód, vývoj v oblasti nezaradených látok, ale     aj klenbuterol, pomer T/E, peptidové hormóny, rastové faktory, beta-2 agonisty, hormóny   a metabolické modulátory, diuretiká a maskovacie látky, fyzikálna a chemická manipulácia, génový doping, stimulanciá, narkotiká, kanabinoidy, glukokortikosteroidy,  beta-blokátory, ako aj prezentácia relevantných vedeckých aspektov. Obsah tejto časti záznamu v ďalšom upresnení nie je predmetom zverejnenia. Jednou z oblastí, ktorá je kompromisná norma pre laboratóriá a predmetné kritériá pre ich akreditáciu. Obsah diskusie s ohľadom na dôverný charakter informácií nie je predmetom zverejnenia.

2.2	OCHRANA SÚKROMIA A OSOBNÝCH ÚDAJOV ŠPORTOVCOV
TDO ma záujem riešiť akékoľvek disproporcie v nastavení antidopingovej regulácie v predmete ochrany súkromia a osobných údajov športovcov ( nakladanie s informáciami a manažment systému ADAMS, rovnosť v športovaní a rovnosť v zaobchádzaní so športovcami, spolupráca antidopingových organizácií a farmaceutického priemyslu, prevencia a ochrana pred nebezpečnými látkami, vrátane tatýchto látok obsiahnutých            v potravinových doplnkoch výživy). Nakladanie s osobnými údajmi športovcov a ich efektívna ochrana veľmi rezonuje nadväzne na biologický pas športovca, pri terapeutických výnimkach a v celkovom manažmente údajov v systéme ADAMS najmä v nastavení oprávnení a kompetencií tretích osôb vstupujúcixh do systému údajov.
Nezastupiteľný význam má koordinácia novelizácie Kódexu s Európskou komisiou, ktorá uplatňuje účelovú športovo-technickú reguláciu z pohľadu verejného  záujmu európskeho spoločenstva, smerovanú na podporu občianskych práv, rovnosti v súťaži, ochrane osobných údajov, ochrana individuálneho zdravia a zamedzenie kriminálnych aspektov spojených s používaním dopingových látok nielen v profesionálnom, ale i v amatérskom športe a s dôrazom na rozvoj nových foriem životného štýlu v podobe nárastu druhov športových voľnočasových aktivít.  Tieto východiská prezentoval  administrátor  EK  a  koordinátor pre antidoping p. Kornbeck ako riešenia, ktoré našli   svoju reflexiu v celkovom procese revízie Kódexu.

 2.3	PROCES IMPLEMENTÁCIE KÓDEXU
Zmluvné strany TDO s vysokou vážnosťou konštatovali nadčasovú platnosť Dohovoru ako základného dokumentu od roku 1989  neskôr doplneného o dodatkový protokol v roku 2002. Vývoj športu prináša veľa podnetov aj do oblasti efektívneho a účinného boja proti dopingu, nevynímajúc oblasť antidopingovej regulácie tak v  športovo-technickej ako aj legislatívnej oblasti zmluvných strán. TDO v koordinácii          so zmluvnými stranami a relevantnými antidopingovými organizáciami pripravilo účinnú redakciu novelizácie Kódexu, ktorý bude predložený na rámcové schválenie Svetovej konferencie o dopingu v športe ( Johanesburg, 15. – 17. november 2013). Kódex  bude redakčne dopracovaný a predložený na zasadnutie medzinárodnom seminári WADA,   ktorý sa uskutoční v januári 2014 v Amsterdame tak, aby bol implementovaný do procesu antidopingovej regulácie počnúc 01. januára 2015.

3) 	UKONČENIE ZASADNUTIA

3.1  	ADMINISTRATÍVNE OTÁZKY
Následné zasadnutie TDO sa uskutoční v dňoch 06.-07. novembra 2013 v Štrasburgu.  Termíny poradných expertných skupín TDO budú oznámené dodatočne.

3.2.	TERMÍNY NÁSLEDNÝCH ZASADNUTÍ  

	Zasadnutie TDO  

	Následné zasadnutie TDO sa uskutoční v dňoch 06.-07. novembra 2013 v Štrasburgu.  Termíny poradných expertných skupín TDO budú oznámené dodatočne.

3.3.	RÔZNE 
	Predsedajúci poďakoval za aktívnu účasť reprezentantom zmluvných strán  TDO, predovšetkým  za ich príspevok k rozvoju jednotlivých odborných oblastí  Dohovoru.      

3.4.	UKONČENIE ZASADNUTIA
   	Predsedajúci TDO poďakoval zúčastnením stranám za aktívnu spoluprácu. 

II. ZASADNUTIE CAHAMA

1.	OTVORENIE ZASADNUTIA
Otvorenie 27. zasadnutia CAHAMA uskutočnil a rokovanie viedol predsedajúci       p. Parkinson, prezident CAHAMA. V úvodnom slove zdôraznil dôležité postavenie CAHAMA a jeho kľúčové poslanie v zoskupení európskych krajín uplatňujúcich zásadnú koordináciu svetovej antidopingovej politiky smerujúcej na ochranu a čisté napredovanie športu. Mimoriadne zasadnutie CAHAMA bolo zvolané za účelom finalizácie revízie Svetového antidopingového kódexu  (ďalej  len „Kódexu”) Svetovej antidopingovej agentúry  (ďalej  len „WADA”) a jeho následné doručenie  v súlade so schváleným harmonogramom do správnych orgánov WADA.

1.1.	SCHVÁLENIE PROGRAMU  
Program 27. zasadnutia CAHAMA bol na základe vopredného oznámenia                  a bez ďalších doplnení alebo pozmenení jednomyseľne schválený.

1.2.	SCHVÁLENIE ZÁZNAMU 24. ZASADNUTIA CAHAMA
Záznam z rokovania 24. zasadnutia CAHAMA (Paríž,  14. november  2012)           bol prezentovaný  a  aktualizovaný  na  rokovaní  a  následne jednomyseľne schválený. 

1.3.	SCHVÁLENIE ZÁZNAMU 25. ZASADNUTIA CAHAMA
Záznam z rokovania 25. zasadnutia CAHAMA (Štrasburg,  01. február  2013)         bol prezentovaný  a  aktualizovaný  na  rokovaní  a  následne jednomyseľne schválený. 

1.4.	SCHVÁLENIE ZÁZNAMU 26. ZASADNUTIA CAHAMA
Záznam z rokovania 25. zasadnutia CAHAMA (Štrasburg,  02. máj  2013)              bol prezentovaný  a  aktualizovaný  na  rokovaní  a  následne jednomyseľne schválený. 

1.5.	ODPOČET SEKRETARIÁTU – SÚHRNNÁ AKTUALIZÁCIA
Vedúci  Divízie dohovorov v športe RE p. Masson predniesol odpočet aktivít TDO  za obdobie od ostatného zasadnutia CAHAMA. Sekretariát riešil predovšetkým otázky priebežnej aktualizácie a koordinácie aktivít pri revízii Kódexu a jeho medzinárodných noriem.  Na rokovaní bol vykonaný aj odpočet doteraz uskutočnených aktivít  nadväzných na revíziu Kódexu, ako aj harmonogram ďalšieho postupu v koordinácii  s TDO, WADA    a Európskou komisiou.  

2.	VÝMENA  INFORMÁCIÍ S WADA
 
2.1	WADA AKO KOORDINÁTOR SVETOVÉHO ANTIDOPINGOVÉHO PROGRAMU
	WADA ako globálny koordinátor Svetového antidopingového programu založeného na koordinácii antidopingovej politiky všetkých zainteresovaných strán vyvíja svoje aktivity výhradne na báze Kódexu ako základnej normy antidopingovej regulácie. Ide následne aj o koordináciu svetových zmlúv a dohovorov ako výraz ich spoločného záujmu v boji proti dopingu na platforme olympionizmu, širokého športového hnutia a organizácií a inštitúcií v systéme štátnej starostlivosti o šport.V tomto zmysle sú programové aktivity smerované do komplexnej a systémovej revízie Kódexu a jeho následnej implemantácie do praxe v horizonte roka 2015. WADA bude v následnom smerovať svoje formálne a správne aktivity na riešenie efektivity antidopingových programov, štatistiku, výskumné projekty a relevantnú participáciu zúčastnených strán a administráciu finančných tokov organizácie ako celku.

2.2	PREZENTÁCIA AKTIVÍT PRIORITNÉHO ZÁUJMU VÝKONNÉHO    
	VÝBORU A NADAČNÉHO PREDSEDNÍCTVA
Svetový antidopingový program predpokladá aktívnu účasť všetkých zainteresovaných strán angažovaných pre akúkoľvek zmenu antidopingovej regulácie. Výkonný výbor a Nadačné predsedníctvo WADA sa budú na svojich následných zasadnutiach (Buenos Aires, 11./12. september 2013) zaoberať dlhodobými záväzkami vyplývajúcimi zo svetového antidopingového programu ( schválenie zloženia Švajčiarskej nadačnej rady, aktualizácia predispozícií Svetovej konferencie o dopingu v športe, vrátane návrhu programu, financovanie WADA a schválenie účtovnej závierky, návrh rozpočtu pre rok 2014, revízia Svetového antidopingového kódexu a jeho medzinárodných noriem, stratégia rozvoja siete antidopingových laboratórií, smerovanie výkonného výboru a nadačnej rady, efektivita parametrov biologického pasu športovca, rozvoj systému ADAMS, spolupráca s RE, EK a UNESCO, rozvoj reginálnych úradov WADA – Tokyo, Montevideo, Lausanne, Kapské Mesto, spolupráca s medzinárodnými športovými federáciami a národnými antidopingovými organizáciami. V príprave následných zasadnutí bude pozornosť orientovaná najmä na problematiku rozvojových projektov sociálnych vied, činnosti stálych komisií – športovec, výchova, zdravie, medicína a výskum. Priebežne bude riešená problematika cyklických aktivít suvisiacich predovšetkým so zoznamom zakázaných látok, výskumných projektov, stratégii rozvoja laboratórií a špeciálne rozvoju technického dokumentu – endogénne anabolické androgénne steroidy. V roku 2014 to bude predovšetkým problematika programu výskumu sociálnych vied, smerovanie stáleho výboru pre športovca, vzdelávanie, zdravotníctvo, medicínu a výskum, odpočet výskumných projektov 2013, stratégia rozvoja siete antidopingových laboratórií a dokončenie procesu revízie Svetového antidopingového kódexu a jeho medzinárodných noriem.

2.3	SPRÁVA O ZASADNUTÍ VÝKONNÉHO VÝBORU A NADAČNÉHO  PREDSEDNÍCTVA WADA
Predsedajúci ako reprezentant CAHAMA predniesol informáciu o zasadnutí Výkonného výboru a Nadačného predsedníctva WADA (Montreal, 11. – 12. máj 2013).  Rozvoj antidopingového programu a eliminácia dopingu v športe je nevyhnutne spojená s riešením neanalytických zistení (kauza Puerto, v ktorej európske krajiny namietajú rozhodnutie španielskeho súdu a podporu odvolacieho procesu proti tomuto rozhodnutiu, kauza Armstrong, v ktorej orgány verejnej správy podpujú zriadenie celkom nezávislej komisie na vyšetrovanie prípadu ak národná antidopingová organizácia nemá relevantnú kompetenciu v procese vyšetrovania) a zvýrazňuje postavenie a poslanie nezávislých národných antidopingových organizácií a účasť športovcov samotných v boji proti dopingu, ako aj nezastupiteľné parametre bilaterálnej spolupráce viacerých krajín. Pracovné zasadnutia v ďalšom riešili otázku zloženia svojich útvarov,  transformáciu parametrov pre reguláciu pre ochranu osobných údajov, ktorá  bude mať výrazné dôsledky nielen pre antidopingové organizácie, ale i pre športovcov. Za týmto účelom spolupracuje WADA a EÚ v snahe zabezpečiť súladnosť predmetnej regulácie pre ochranu súkromia a osobných údajov tak aby účinne napomohli etablovanému systému účinnej dopingovej kontroly. CAHAMA i pre následné obdobie rokov 2014 a 2016 trvá na stanovisku celkovej pozície Európy v otázke nulového nárastu rozpočtu WADA a prezenciu vyrovnaného rozpočtu, s možnosťou uplatnenia stratégie mobilizácie vonkajších zdrojov a rozpočtových úspor. Rozvoj antidopingového programu úspešne napreduje v ďalších oblastiach sveta a to predovšetkým v Severnej a Južnej Amerike, Afrike, Oceánii. Významá pozornosť odborných útvarov WADA bude aj naďalej venovaná konštruktívnemu dialógu s CAHAMA najmä v problematike kritérií pre zaradenie látok do zoznamu zakázaných látok s dôrazom na riešenie podvodného konania a ochrany verejného zdravia. Je potrebné zdôrazniť potrebu dostatočného testovania na báze tzv. inteligentného testovania v korelácii národného a medzinárodného rámca. Súčasťou antidopingu je aj komplexné a systémové vzdelávanie, ktorého potreba a význam neustále rastie. Nadväzne na prebiehajúcu revíziu Kódexu dochádza k modifikovaniu viacerých definícii, najmä biologický pas športovca a systém ADAMS, športovec, testovanie, TUE, zakázaná látka, analýza a jej harmonizácia, oznamovanie výsledku, zverejňovanie, " bez výrazného pochybenia alebo nedbanlivosti ", terapeutická výnimka a ďalšie. V riešení je problematika rozpočtu WADA v parametroch nastavenia možnosti pre jeho 0 % , 2 % a 3 % rast. CAHAMA je zástancom vyrovnaného rozpočtu, s primeranou formou použitia neprerozdeleného rezervného fondu tak, aby u všetkých rozpočtových možností predložených v septembri 2013 deficit neprekročil objem 1 milión dolárov.  

2.4	KOORDINÁCIA POZÍCIÍ CAHAMA A WADA PRACOVNEJ SKUPINY PRE SPRÁVU O NEDOSTATOČNEJ ÚČINNOSTI TESTOVACÍCH PROGRAMOV 
CAHAMA ako reprezentant RE odvíja smerovanie antidopingovej politiky v úzkom 
rámci spolupráce zmluvných strán.  Aktuálne je úsilie fokusované na komplexnú revíziu Kódexu na báze už reflektovaných a vykonaných zmien ako aj navrhnutých v následnom procese revízie až do obdobia konania svetovej konferencie. V ostatnom čase po predložení verzie návrhu kódexu 3.0, sa očakáva spätná väzba, ktorú zverejní WADA Redakčný tím na následnom zasadnutí Výkonného výboru a tiež na zasadnutí Predsedníctva nadačnej rady. Ide predovšetkým o zemny kotré boli korigované pre nastavenie definícii zakázanej látky alebo zakázanej metódy a ich východiskových kritérií, ktoré zostanú zachované, teda ide o platnosť minimálne ktorýchkoľvek dvoch z nasledujúcich troch kritérií : i ) prípadné zvýšenie výkonu , ii ) potenciál poškodenia alebo ujmy na zdraví , alebo iii ) porušenie ducha športu. V ďalšom je to eliminácia vplyvu zneužívaných látok v rôznom režime dostupnosti a častnosti používania s ohľadom na verejnú zdravotnícku a distribučnú sieť týchto látok. Ide predovšetkým o zavedenie takého mechanizmu, ktorý by umožnil zníženie sankcie aj v prípade, ak by bolo preukázané , že použitie látky, prípadne jej zneužitie nebolo spôsobené podaním od športovca samotného, ale jej použitie bolo spôsobené nadväzným konaním osôb v celkovom športovom kontexte, ale pri preukázaní, že toto použitie neznamenalo zvýšenie športového výkonu. Znamenalo by to možnosť zníženia dvojročnej sankcie pre určité látky, ak by bolo športovcom preukázané nevýznamné zavinenie, ale aj garancia toho ak dôjde k zneužitiu zakázanej látky so zvlášť závažných dosahom na sociálne konanie, sankcie za pozitívny test napríklad na kokaín nemôžu klesnúť nižšie ako pod dva roky. 
	Veľkú vážnosť získava oblasť testovanie a vyšetrovania, ktorá súvisí s obrovským nárastom a významom prípadov na základe neanalytických zistení ( " testovanie " a " vyšetrovanie "). Nové poslanie v kontrolnom systéme bude nastavené pre testovanie na medzinárodných podujatiach. Ide o nastavenie  konceptu exkluzívneho testovania na medzinárodných podujatiach . Všeobecne platí, že ak národná antidopingová organizácia chce vykonať testovanie na medzinárodnom podujatí, musí žiadať o povolenie od riadiaceho orgánu pre danú súťaž. Ak by bol takýto prístup odmietnutý, môže národná antidopingová organizácia získať toto oprávnenie od WADA. WADA potom prediskutuje záležitosť s riadiacim orgánom pre toto podujatie a rozhodne o udelení tohto povolenia v súlade so stanovenými postupmi alebo protokolom WADA . Z dôvodu krátkeho časového intervalo v riešení tohto postupu tento nezakladá možnosť odvolania a rozhodnutie WADA sa takto stane záväzné. Dôležité je takéto konanie nadväzné na aktivity národného alebo medzinárodného trestného alebo disciplinárneho orgánu.

2.5	STANOVISKO WADA K PROCESU REVÍZIE KÓDEXU PREZENTOVANÉHO  RADOU EURÓPY
	RE a jej CAHAMA nastolila požiadavku poskytovania spätnej väzby od WADA nadväznú na revíziu Kódexu 2015 a jeho medzinárodných noriem. Je veľmi dôležité pre všetky zúčastnené strany, aby sa vyjadrovali k jednotlivým zmenám, ale súčasne aby v predmete veci navzájom spolupracovali, pretože je to dôležité pre účel transparentného rozhodovania a spolupráce v duchu partnerstva s ohľadom na skutočnosť, že Kódex smeruje nielen do športu, ale tiež je platformou pre antidopingovú politiku zainteresovaných vládnych strán ako výraz súladu so záväzkami podľa Medzinárodného dohovoru UNESCO proti dopingu v športe. S ohľadom na vývoj v oblasti antidopingu za posledné desaťročie dochádza k upresneniu mnohých kľúčových termínov, napr. termín "signatári" sa nahrádza vhodnejším termínom "zúčastnené strany", spresňujú sa pojmy „národná antidopingová organizácia“, „športová organizácia“,  „akreditované laboratórium“, „kritériá pre Zoznam zakázaných látok“, „verejné orgány“, „ochrana verejného zdravia“, „terapeutické použitie“, „ terapeutická výnimka“, „sankcie“, „doplnky výživy“, „úmyselné konanie", „špecifické látky“, „nevýznamné zavinenie“, „ nevýznamné zavinenie alebo nedbanlivosť“, „sankcie pre tímy“, "vzdelávanie", "prevencia". Snaha o zavedenie štvorročného zákazu činnosti ako štandardnej sankcie musí byť podopretá  právnym stanoviskom od odborníka v oblasti ľudských práv, ostatné sankcie musia obsahovať možnosť vyššej proporcionality a flexibility viazanej na mieru zavinenia zo strany dotknutej osoby, ktorá musí mať primeranú možnosť návratu do súťaže. Veľmi vážna pozornosť je venovaná definícii pojmu „športovec“, chápe sa ním „  Každá osoba, ktorá sa zúčastňuje športu na medzinárodnej úrovni (ako sú vymedzené každým medzinárodnej federácie), národnej úrovni (ako sú definované jednotlivé národné antidopingové organizácie a všetkých ostatných účastníkov v športe, ktorý inak podlieha právomoci každého signatára, alebo iné športové organizácie prijať kódex. Všetky ustanovenia Kódexu, vrátane napríklad testovania a terapeutických výnimiek, musia byť použité na medzinárodnej a národnej úrovni športovcov. Niektoré národné antidopingové organizácie sa môžu rozhodnúť testovať a uplatňovať antidopingové pravidlá pre účastníkov, ktorí nie sú na národnej kompetenčnej úrovni, pri aplikácii osobitných vnútroštátnych predpisov, kde je uplatnená štandardná definícia termínu „športovec“, tak ako je vyjadrená v Kódexe. 

Revízia Svetového antidopingového kódexu prebieha vo viacerých fázach konzultácií a zmien, ktorých tretia fáza vrcholí v novembri 2013. Takto modifikovaný návrh znenia Kódexu bude predložený na zasadnutia Výkonného výboru a Nadačného predsedníctva WADA, ktoré sa budú konať v Buenos Aires v dňoch 11./12. septembra 2013. Všetky úpravy a zmeny Kódexu zahrnuté do finálnej verzie, ktorá bude distribuovaná v októbri 2013 všetkým zúčastneným stranám.

Súbežne s revíziou Kódexu dochádza aj k revízii jeho piatich medzinárodných noriem:
-	Medzinárodná norma pre zoznam zakázaných látok a metód (ISPL)
-	Medzinárodná norma pre ochranu súkromia a osobných údajov (ISPPPI)
-	Medzinárodná norma pre testovanie (IST)
-	Medzinárodná norma pre terapeutické výnimky (ISTUE)
-	Medzinárodná norma pre laboratóriá (ISL).

	Revízia Kódexu má kľúčový dosah na celkovú antidopingovú legislatívu ako aj na vnútornú reguláciu a legislatívu Európskej únie a jej členských krajín. V tomto zmysle je CAHAMA strategickým partnerom EK. Dohovor proti dopingu RE a jeho dodatkový protokol (CETS No.135 a č 188) zdôrazňujú politickú vôľu zmluvných strán v boji proti dopingu v športe na báze aktívnej a koordinovanej činnosti. 

2.6	POZÍCIA CAHAMA PRED NÁSLEDNÝM ZASADNUTÍM VÝKONNÉHO VÝBORU WADA 			
Program rokovania následného zasadnutia Výkonného výboru sa odvíja smerovania antidopingovej politiky v úzkom rámci spolupráce RE a koordinácie aktivít zmluvných strán CAHAMA, čo vyjadruje i čiastočné zastúpenie týchto krajín vo Výkonnom výbore i Nadačnom predsedníctve WADA. Týmto dochádza k priamej vzájomnej koordinácii stanovísk RE a jej členských krajín vo WADA. CAHAMA takto vytvára relevantný priestor na realizáciu zámerov antidopingovej politiky a potrebný rámec pre koordináciu krajín v nastavovaní vlastnej regulácie v súlade s regulačným smerovaním RE.
Zasadnutie CAHAMA poskytuje svojmu predsedajúcemu mandát rokovať na následnom zasadnutí Výkonného výboru WADA (Buenos Aires, 11. september 2013) v definovaných kľúčových  oblastiach záujmu ( manažment organizácie, príprava Svetovej konferencie o dopingu v športe, financovanie, schválenie aktualizácie rozpočtu 2013 a príprava návrhu rozpočtu pre rok 2014, revízia a  súlad Kódexu, antidopingový program, výskum, stratégia rozvoja siete antidopingových laboratórií, právne otázky, rozvoj ADAMS, výskumné projekty v oblasti sociálnych vied, projekty vzdelávania, správa reginálnych kancelárií ).
WADA v korelácii s CAHAMA bude dlhodobo riešiť nastavenie Svetového antidopingového programu, vrátane aktualizácie a celkovej revízie Kódexu a jeho medzinárodných noriem. S ohľadom na globalnú finančnú situáciu bude v manažmente organizačnej štruktúry, vo vlastnej činnosti ako aj v exekutívnej kontrolnej činnosti používať efektívnu komunikáciu a spoluprácu WADA a národných antidopingových organizácií.

2.7	NÁVRHY A ODPORÚČANIA CAHAMA PRED NÁSLEDNÝM Z	ASADNUTÍM NADAČNÉHO PREDSEDNÍCTVA WADA
	WADA odvíja smerovanie antidopingovej politiky v úzkom rámci spolupráce s RE v predstavení CAHAMA. Svetový antidopingový program  vyjadruje spoločný záujem všetkých zainteresovaných strán a predstavuje na platforme Kódexu základnú normu antidopingovej regulácie. CAHAMA bude aj naďalej uplatňovať princípy koordinácie spoločného záujmu európskych krajín. Poslaním CAHAMA je účelná a efektívna koordinácia aktivít pri revízii Kódexu a jeho následnej implementácii do praxe v horizonte roka 2015. 
Plénum zasadnutia CAHAMA poskytuje svojmu predsedajúcemu mandát rokovať na následnom zasadnutí Nadačného predsedníctva WADA (Buenos Aires, 12. september 2013) v definovaných kľúčových  oblastiach záujmu ( manažment organizácie, príprava Svetovej konferencie o dopingu v športe, financovanie, schválenie aktualizácie rozpočtu 2013 a príprava návrhu rozpočtu pre rok 2014, revízia a  súlad Kódexu, antidopingový program, výskum, stratégia rozvoja siete antidopingových laboratórií, právne otázky, rozvoj ADAMS, výskumné projekty v oblasti sociálnych vied, projekty vzdelávania, správa reginálnych kancelárií ).
	Členské krajiny RE v predstavení CAHAMA vyzývajú WADA na predloženie všetkých relevantných informácií sekretariátu o opatreniach prijatých v tejto súvislosti pred vlastným zasadnutím a rešpektovanie rozhodnutí a odporúčaní uznesení CAHAMA. Ide predovšetkým o rešpektovanie návrhu rozpočtu pre rok 2014 tak, aby sa riešili alternácie nárastu rozpočtu s obsahom možnosti pre 0 % , 2 % a 3 % nárast, pričom inklinovať k podpore návrhu vyrovnaného rozpočtu a súčasne dodržať podmienku, aby u všetkých rozpočtových možností predložených v septembri 2013 deficit financií neprekročil 1 milión dolárov. CAHAMA odporúča prijatie verzie 3 revízie Kódexu a jeho medzinárodných noriem čím poverila európskeho zástupcu vo výkonných orgánoch WADA.

2.8	EURÓPSKA KOORDINÁCIA ÚČASTI NA SVETOVEJ KONFERENCII             O DOPINGU V ŠPORTE (Johannesburg, 12.-15. november 2013)
TDO a CAHAMA predstavuje vrcholný politický a expertný manažment antidopingovej politiky európskych krajín a v tomto duchu bude nastavené i koordinované vystúpenie vybraných delegátov, predovšetkým predsedajúcich TDO a CAHAMA. Tématicky budú vystúpenia smerované na aktuálne nastavenie antidopingovej regulácie, zmeny v Kódexe a jeho technických  normách. Svoju pozornosť zasluhuje problematika súladnosti globálnej a lokálnych foriem antidopingovej regulácie vo vzťahu predovšetkým k medzinárodným zmluvám a dohovorom, európskej legislatíve, s dôrazom na autonómnosť, výhradnosť postavenia a nezastupiteľnosť národných antidopingových organizácií a nových organizačných foriem boja proti dopingu v športe. 
Predsedajúci CAHAMA predniesol informáciu o príprave Svetovej konferencie o dopingu v športe  ( Johanessburg, Južná Afrika, 12. – 15 november 2013 ) a vyzval zúčastnené strany k aktívnej účasti na jej úspešnom priebehu. Ostatné náležitosti budú postupne spresňované z úrovne hlavného organizátora WADA.

2.9.	STANOVENIE EURÓPSKYCH KANDIDÁTOV NA POZÍCIU VICEPREZIDENTA WADA A NA POST EURÓPSKEHO KANDIDÁTA V NADANAČNOM PODPREDNÍCTVE A VÝKONNOM VÝBORE WADA NA OBDOBIE ROKOV 2014 AŽ 2018
	   RE a CAHAMA napomáha koncepčnému ale aj strategickému rozvoju WADA a zásadným spôsobom sa podieľa na financovaní činnosti organizácie, z tohto dôvodu má záujem na personálnom obsadení kľúčových rozhodovacích pozícií agentúry. Vo vzájomnej koordinácii postojov TDO, CAHAMA a Európskej únie bol prezentovaný spoločný záujem na zaujatí pozície podpredsedu WADA. O túto pozíciu sa uchádza pani Valéria Faurneyron, ministerka športu, mládeže, neformálneho vzdelávania a dobrovoľných organizácií Francúzskej republiky, ktorá prezentovala nielen vedúce postavenie Francúzska v globálnom boji proti dopingu, ale aj celý rad aktivít, ktoré v jej osobe znamenajú záujem o rozvoj potenciálu antidopingovej politiky v európskom a svetovom smerovaní. Plénum CAHAMA plne podporuje jej zájem čomu bude smerovať relevantné aktivity. 
	Predsedajúci informoval plénum CAHAMA o východiskách uznesenia Rady Európskej únie a zástupcov vlád členských štátov EÚ v Nadačnom predsedníctve  WADA a o celkovej potrebe koordinácie pozície jej členských štátov vo vzťahu k WADA zasadnutí ( 2011 / C 372 / 02 ). Tento dokument potvrdzuje, že je potrebné zabezpečiť, aby európski predstavitelia mohli byť dostatočne koordinovaný tak ako je to možné, aby sa zabránilo predkladaniu často aj protichodných návrhov a postojov pri rokovaniach WADA.

3.	UKONČENIE ZASADNUTIA 

3.1	RÔZNE 

	Počas zasadnutia vystúpil pán Joseph de Pencier, ktorý prezentoval záujem Inštitútu národných antidopingových organizácií ( iNADO) nielen o koordináciu možného spoločného postupu pri kreovaní a amerovaní svetovej antidopingovej politiky, ale aj praktický výkon antidopingových opatrení na platforme tejto svetovej organizácie. Predsedajúci CAHAMA poďakoval za jeho ústretovú spoluprácu.

3.2	NÁSLEDNÉ ZASADNUTIA CAHAMA  
	
	Následné zasadnutia sa uskutočnia nasledovne:
	- 28. riadne zasadnutie CAHAMA sa z dôvodu zabezpečenia   priamej koordinácie činností s WADA uskutoční v Štrasburgu dňa 4. novembra 2013,
	- 29. neformálne zasadnutie CAHAMA sa uskutoční počas rokovania Svetovej konferencie o antidopingu v športe v Johannesburgu dňa 13. novembra 2013.
	Termíny expertných zasadnutí na rok 2014 budú upresnené Sekretariátom TDO a CAHAMA v koordinácii zainteresovaných inštitúcií a v nadväznosti na rokovania Výkonného výboru  WADA  a Nadačného predsedníctva WADA. 

3.3	ZÁVER

   	Predsedajúci CAHAMA poďakoval zúčastnením stranám za aktívnu spoluprácu, účasť na rokovaní a oficiálne ukončil zasadnutie.

5.	ODPORÚČANÉ ZÁVERY

ZÁVERY A RELEVANTNÉ ODPORÚČANIA:

A/	pre Ministerstvo školstva, vedy, výskumu a športu SR
- 	uplatňovať realizáciu Dohovoru proti dopingu Rady Európy v prezentácii smerovania štátnej politiky v oblasti športu a špecificky v oblasti antidopingu, 
- 	zabezpečovať efektívnu účasť na ďalšom smerovaní Dohovoru proti dopingu Rady Európy v podmienkach Slovenska ako jeho zmluvnej strany, vrátane aktívnej účasti zástupcov SR na zasadnutiach Monitorovacej skupiny TDO a CAHAMA,  
-  	participovať na revízii Svetového antidopingového kódexu a principiálne východiská transformovať do legislatívneho procesu antidopingovej regulácie.   

B/       pre Antidopingovú agentúru SR
-	priebežne zabezpečovať odbornú garanciu v oblasti antidopingu v koordinácii           s ústrednými orgánmi štátnej správy, participujúcimi na správe a riadení športu,   
- 	iniciovať legislatívne aktivity nadväzné na revíziu Svetového antidopingového kódexu pri novelizácii Zákona o športe 300/2008, špecificky pre oblasť antidopingu,
-	podieľať sa na aktivitách RE a EK pri revízii Svetového antidopingového kódexu, 
-	realizovať profesionálny výkon antidopingových opatrení na báze národnej antidopingovej organizácie ako koordinátora plnenia záväzkov Dohovoru proti dopingu Rady Európy a príncípov členstva SR v EU.
 
6.	ZOZNAM OBDRŽANEJ DOKUMENTÁCIE
	
Ad Hoc European Committee for World Anti-Doping Agency (CAHAMA)
27th  meeting of  CAHAMA
Paris, Council of Europe / OECD
04 September 2013
Draft Agenda
CAHAMA (2013) 17 

	Vyššie uvedený materiál v originálnom vyhotovení sa nachádza na adrese sídla Antidopingovej agentúry SR.  

7.	PRÍNOS 

	Poznatky z pracovných stretnutí predstavujú vysoko efektívnu koordinačnú, informačnú a dokumentačnú bázu pre plnenie Dohovoru proti dopingu Rady Európy v podmienkach SR  ako  jeho  zmluvnej strany a v smerovaní  antidopingovej  regulácie z úrovne EK. Predmetné poznatky budú  na báze Národného antidopingového programu využité v bezprostrednej  riadiacej  praxi, v legislatívnom procese,  smerovaní antidopingovej regulácie, v domácej i medzinárodnej koordinácii, pri zverejňovaní a popularizácií antidopingových opatrení.

8.	SPÔSOB ZVEREJNENIA SPRÁVY 

Správa je zverejnená na webových stránkach www.minedu.sk a www.antidoping.sk, jej východiská budú priebežne prezentované na pracovných stretnutiach zameraných na aktualizáciu a rozvoj Národného antidopingového programu. 

Súhlasím so zverejnením správy na internete, publikovanie na webovej  stránke Ministerstva školstva, vedy, výskumu a športu SR.

Bratislava, 09. september 2013

Vypracoval: 	Miroslav MOTYČÍK

 Schválil:	Ivan STANKOVSKÝ